Laat my tog oortrek en die mooi land sien wat oorkant die Jordaan lê, daardie goeie bergland en die Libanon! (AFR53)
Dit gaan oor die gebed en oor die toekoms. Soms bid ons so opreg en dan lyk dit vir ons asof daar niks gebeur nie. Die waarheid is dat ons hemelse Vader weet wat vir ons goed is, en Hy verhoor ons gebede ook so dat ons die goeie uit sy hand ontvang.
In die gedeelte wat ons saamgelees het, bid Moses. Hy begin sy gebed met ’n lofverheffing: Here, HERE.
Daarna prys hy die grootheid van God deur te vra watter God daar nog in die hemel en op die aarde is wat sulke magtige dade soos die Here kan doen.
Die Here moet tog dat hy Kanaän kan ingaan. Hy wil so graag die pragtige land intrek, want dis tog waarvoor hy die volk in Egipte gaan haal het.
Hy vra nie eers om die volk in die land in te lei nie, want hy het geweet dat dit Josua se werk sal wees.
As ons net hier sou vassteek, dan lyk dit asof die Here glad nie Moses se gebed verhoor nie. Maar dis nie waar nie.
Die Here sê vir Moses dat hy na die noorde en ooste en die weste en die ooste en die suide moet kyk. Hy sal die hele Palestina sien.
Dit is waarskynlik ook die bedoeling van die Here as Hy vir Moses sê: Dis nou genoeg. Dis meer as genoeg dat Moses van Pisga af alles kan sien. Dit sou dan ook beteken: My genade is vir jou genoeg.
Hierdie woorde van die Here wys baie mooi dat die barmhartigheid van die Here nie plek het vir oordeel nie.
Al is Moses se gebed nie verhoor soos wat hy dit gevra het nie, het die Here genoeg genade aan hom bewys dat hy meer kon sien as net vae omtrekke van die land.
Dit lyk somtyds in ons gebede so asof ons verwag dat die Here maar sy oë oor ons sondes moet toedruk.
By daardie geleentheid was Moses en Elia gesante wat deur die Vader na sy Seun Jesus Christus toe gestuur word om Hom voor sy dood te gaan versterk.
In ons tyd is daar byvoorbeeld so ’n gebed wat op verhoring wag, naamlik die gebed van die siele onder die altaar (Op. 6:9).
Dis die mense wat op die aarde doodgemaak is omdat hulle in die Here Jesus geglo het en aan sy getuienis vasgehou het.
Hulle bid in die hemel: Hoe lank nog, Here?! Hulle smeek die Here dat Hy hulle bloed op die aarde moet wreek.
Daarby behoort ons Hom te dank vir sy versorging van ons gemeente deur die jare. Ons moet ook bid vir sy seën oor ons in die toekoms.
Ons moet bid dat die koninkryk van God in sy volmaaktheid en finale vervulling mag kom – sodat die Here Jesus sy gelowiges op die aarde kan kom versamel.
Genade soos wat ons dit die afgelope jare ervaar het, en soos wat ons dit ook weer aan die Nagmaalstafel belewe het.